LidanRubinov/Halacha-QA huggingface dataset:
שאלה: עבודה בימי בין המיצרים: כבוד הרב, אני סטודנטית העובדת כמלצרית באולם אירועים. האם מותר לי לעבוד בתקופה הזו, של בין המיצרים, באולם בתור מלצרית? וצום מועיל.
תשובה: יש עדות הנוהגות להתחתן עד ר"ח אב, מותר לשרת אותן.
שאלה: הצגה על הרב אליהו בבין המיצרים: האם ראוי לקחת ילדים בני 5 ו 8 להצגה "אביהם של ישראל" על הרב אליהו, ב 3 השבועות?
תשובה: אין שום איסור גם למבוגרים לצפות בהצגה חינוכית בימים אלו אלא א"כ הנושא המרכזי שלה הוא חתונה עם ריקודים ומחולות.
שאלה: חייל שנהרג במלחמה: א. אני כותבת בעיתון, והשאלה נשאלת לצורך הכתבה. ב. חייל וכו, האם זה נכון שהוא מגיע ישר לכסא הכבוד, ואם אכן נכון הדבר, מדוע צריך לומר.לעילוי נשמתו? ג. אבקש מקור לתשובה
תשובה: בנושא זה רב הנסתר על הנגלה, ולא ניתן להכתב. היהדות מאמינה בהשארות הנפש, ולכן נאמר הקדיש להתעלות הנשמה והזככותה (גשר החיים ח"א פרק ל). על הרוגים בעוון היותם יהודים, ובוודאי חיילי צה"ל שמסרו נפשם, נאמר (תענית יח,ב): אין בריה יכולה לעמוד במחיצתן. אך ידוע שאין צדיק אשר יעשה טוב ולא יחטא, ולכן ע"י התפילות נשמתו זוכה לעלות מדרגה לדרגה. מקורות: חגיגה פ"ב, גשר החיים ח"ג.
שאלה: סרט - 3 השבועות : רציתי לדעת האם מותר ללכת לסרט השבוע (3 השבועות), הסרט היה צנוע או לפחות רובו?
תשובה: 1. סרט חשוב שיהיה חינוכי, מלמד ומועיל. 2. חל איסור מוחלט לראות סרטים שאינם צנועים כל ימות השנה. 3.ואם 1 2 ר, אסור לשמוע מוזיקה בשלושת השבועות ועוד יותר בתשעת הימים, לכן אם נשמע שיר צריך להנמיך עד סוף השיר.
שאלה: לא ספדו כראוי ליצחק שמיר : תיאור ממה שראיתי לגבי הלווית יצחק שמיר: 1. הייתי ליד כנסת מתי שהוציאו את יצחק שמיר במכונית מכנסת להר הרצל, לאחר מכן הלכתי להלוויה. אני רוצה לציין שהיו מעט מאוד אנשים ליד הכנסת, ובהלוויה היו גם מעט אנשים. רוב האנשים היו עולים חדשים מאתיופיה. 2. בהלוויה לא נאמר הספד מפי רב ציוני גדול (נדמה לי שום רב לא אמר הספד חוץ מפוליטיקאים) 3. לא הייתה קריאה של רבנים ציוניים להגיע להלוויה של יצחק שמיר כמו שיש קריאה להגיע לעצרת תפילה או להפגנה. 4. לא היה אירוע פומבי גדול של ציונות דתית לזכר יצחק שמיר שאלה1: אנו יודעים ש70 זקנים מתו כי לא ספדו ליהושע, האם במקרה של יצחק שמיר אין כאן אותו חטא? שאלה2: האם ניתן לתקן היום את החטא שלא ספדו ליצחק שמיר ולא ליוו אותו המונים בהלוויה אחרי השבעה כי מנהיג סופדים לו 30 יום? (אני כותב זאת בכאב כי יצחק שמיר היה חזק, וזה הדבר הכי קשה למנהיג, להיות חזק ולא להשבר)
תשובה: מי קבע שלא ספדו כראוי? צריך לברר מה הוא כראוי ומה עשו בפועל. אני לא יכול להביע דעה מאחר ואני לא מעודכן בפרטים.
שאלה: שמות ה  באגרת הרמב"ן: האם אפשר לומר ממש את כל שמות ה הכתובים באגרת הרמב"ן כ"אדוני", כי זה חצאי פסוקים, או שצריך לומר השם?
תשובה: אם אומרים את האגרת בלי להפסיק באמצע בדיבור, וכן כשהאדם לבוש בצניעות וידיו נקיות מותר להזכיר שם שמים כי זה כמו בתפילה.
שאלה: העולם הבא של דור המדבר: במסכת סנהדרין כתוב על דור המדבר שאין להם חלק לעולם הבא. והרמב"ן כתב על דור המדבר: אשרי הדור שעוונותיו ספורים, שלא עברו יותר מעשרה עבירות. וגם במקום אחר כתוב שלא פגמו בברית הקודש. איך זה מסתדר?
תשובה: דור המדבר חטאו בחטא המרגלים הנחשב כמרידה בקב"ה (בה' אל תמרודו) וכן נחשב החטא החמור ביותר שהיה לבני ישראל בצאתם ממצרים, ועל זה נחתם דינם שלא יייכנסו לארץ למרות שהיו עוד חטאים ולמרות שהיו עליהם עוד זכויות ומעלות רבות. ואולי עקב כך חטא המרגלים נתפס במלוא עוצמתו וחומרתו.
שאלה: שרות לאומי- שנה או שנתיים?: סיימתי י"ב ובעז"ה בשנה הבאה אני מתחילה שירות לאומי. הוריי ואני התווכחנו האם לעשות שנה אחת או שנתיים שרות. אני אמרתי שהתרומה האמיתית לעם ישראל היא הקמת משפחה והתחלת הלימודים ע"מ להצטרף מהר יותר לשוק העבודה, ולכן צריך לשרת שנת שירות אחת ולא יותר (במידה ובאמת אהיה מוכנה נפשית להתחיל ללמוד באוניברסיטה בגיל 20). הוריי טענו שאני בכל מקרה אקים משפחה, ולכן זה לא תירוץ בשביל לא לעשות עוד שנת שירות שבה אני תורמת לעמ"י הרבה יותר. גם אם אהיה נשואה תוך כדי שנת הלימודים הראשונה או השניה לא יקרה כלום, ולכן לא בא בחשבון לוותר על שנה שנייה של ש"ל. (קראתי את המאמר של הרב מלמד על השירות הלאומי, ואני לא באה ממשפחה מעוטת הכנסה וכל זה) שאלתי היא- מי צודק? האם דחיית הלימודים בשנה אחת זה לא קריטי ולא משפיע לרעה אח"כ, כדברי הוריי, או שלכל שנה יש משמעות, ושירות במשך שנה אחת ולא שנתיים, יגרום לי לבנות את ביתי טוב יותר? (ע"י שאהיה בשלב מתקדם יותר בלימודים ואהיה פנויה פיזית ונפשית להקמת משפחה) האם הקמת משפחה היא באמת ערך עד כדי כך חשוב שצריך לבוא על חשבון שנת שירות? (לדעתי כן) אשמח, אם אפשרי ולא מבזבז יותר מדי מזמנו של הרב, לתשובה מפורטת. מראש על הכל
תשובה: : אני מסכים איתך. מדוע שתעשי רק שנתיים שרות לאומי. אולי כדאי שתעשי שלוש שנים. כל המחשבה לעשות שנתיים היא משום שבנות הולכות לצבא והם המדד לכמות התרומה. אולם מדד זה אינו המדד הראוי. אנו לא צריכים להתיישר לפי הערכים של התרבות החילונית. לפי התרבות המערבית אין כלל צורך להתחתן בגיל צעיר ובכלל הקמת משפחה זו רק אחת האופציות לחיים טובים. יש אופציות אחרות שגם הם יכולות להישקל. אנו מאמנים בתורה. אין דבר גדול יותר מאשר להיות שותף עם הקב"ה בהבאת נשמות חדשות לעולם ושותפות בגידולם של נשמות אלו בעולם. הכוח האימהי שיש באישה הוא הדבר הגדול ביותר שיש. עצם הנכוחות של האישה כאימא היא עולם ומלואו. עיקר המפעל של האדם בעולם זה הקמת משפחה.  ואצל האנשים גילוי התורה בעולם  אלו הדברים היחידים שהאדם עסוק ביצירת דבר חדש. כל העשיות האחרות הם במידה מסוימת תיקון של דבר שכבר נמצא בעולם. הדבר היחיד שמתקרב ליצירת יש מאין זה הקמת משפחה וגילוי תורה.  התורה לפני שנלמדת נחשבת כנמצאת בשמים. על ידי הלימוד אדם מוריד אותה משמים לארץ  ההליכה לשנת שרות היא ודאי גם כדי להיות נושא בעול עם הציבור אולם היא נעשית כחלק מהבשלת האישה להיות אימא. שנת השרות היא חלק מההתפתחות להיות בעלת חסד להיות מעורבת עם הציבור. דברים אלו יכולים להקנות בדרך כלל תוך כדי שנה אחת. אם בתום השנה הראשונה יהיה סיבה מיוחדת לעשות עוד שנת שרות ניתן לעשות אולם צריך לכך סיבה. הסיבה יכולה להיות או משום שאישה מרגישה שעוד שנה תתין לה קומה אישית נוספת. לפעמים מתחילים בפרויקט בשנה הראשונה וצריך לעשות עוד שנה כדי להיות בחינת המתחיל במצווה אומרים לו גמור. אולם כל זאת באופן נקודתי. אני לא רואה סיבה לקבוע כלל שכל בנות ישראל ילכו שנתיים לשרות לאומי.
שאלה: כיצד להגות את שם ה  לבני עדות המזרח?: קראתי בשות יביע אומר אורח חיים ו :יא שמובא שהספרדים המדקדקים היו מבחינים בין קמץ לפתח ולפיכך כשהיו הוגים את שם ה היו הוגים את ה אדו- ני בצורה שונה מפתח. מצד שני בשות מוזכר שההגייה היא שונה מהאופן שבו הוגים האשכנזים את שם ה. כיצד על בן עדות המזרח להגות את שם ה?
תשובה: יש תשובה ברב פעלים באותה דרך ועל כן אנחנו הספרדים מבטאים את הקמץ כמו פתח, וכן דעת הרב מאזוז שליט"א.
שאלה: לעלות לקבר בתשעה באב: השנה תשעה באב חל ביום שבת. מידי שנה ביום זה נוהגים הוריי ובני משפחתי לעלות לבית העלמין לקברי בני המשפחה, לנקותם, להדליק נר ולהתפלל לקב"ה. האם השנה ניתן לעשות זאת ביום שישי ח באב או שמא ביום א, י באב?
תשובה: מנהג זה מוזכר בשולחן ערוך, "עולים על הקברים בתשעה באב". והשנה עולים בי' באב, כפי שנדחה הצום.
שאלה: אמירת תהלים תוך כדי מלאכות אחרות: בעקבות התשובה לשאלה - תהלים תוך כדי עבודה. אני נוהגת לומר תהלים בכל הזדמנות שיש לי (כלומר, כשאני בדרכים, בנהיגה או עושה עבודה מונוטונית כמו שטיפת כלים שמאפשרת לי לומר תוך כדי כך פרקי תהלים ששגורים בפי). חשבתי שמדובר במשהו ראוי ומשובח בבחינת "בכל דרכיך דעהו", מה שגם שידוע שסגולת התהלים היא גם אם אומרם בלי כוונה ובלי הבנה (בניגוד למשל לתפילה או ללימוד גמרא). לפי תשובת הרב עולה שאין לעשות כן והדברים תמוהים בעיניי. לכן רציתי לשוב ולשאול כדי להיות בטוחה. השאלה נשאלה בהמשך לשאלה "אמירת תהילים תוך כדי עבודה"
תשובה: נראה לי שעדיף לשמוע או להרהר ולא לומר בפה כי זה פחות מכובד לומר דברי קודש תוך כדי עבודה, ואם את חפיצה מאוד אמרי פרק אחד בפה והשאר בלב. ובכל אופן אין בזה איסור רק המלצה לפי הנראה לעניות דעתי. ובענין בכל דרכיך דעהו אפשר לחשוב הלוואי שיהיה הנקיון מוצלח כדי שתשרה קדושה בבית, כי אין הקדושה שורה במקום מלוכלך. וכן הלוואי שיהיה האוכל בריא וטעים כדי שיתן כח ושמחה לעבודת ד' ואז כל המעשים מקודשים ורצויים.
שאלה: סעודה מפסקת ט  באב: אלו מאכלים מותר לאכול בסעודה מפסקת לפני ט באב? האם מותר לערוך סעודה מקדימה לסעודה המפסקת ע"מ לשבוע לפני תחילת הצום? והאם דיני סעודה מפסקת חלים גם בשבת, כמו בשנה זו? רוב תודות.
תשובה: השנה סעודה מפסקת היא בשבת, ובשבת אסור לנהוג מנהגי אבלות בפרהסיא. ולכן מותר לעשות ארוחה רגילה. לנוהגים לאכול בשר בסעודה זאת יאכלו בשר. מותר לשיר שירי סעודה שלישית, וכן מותר לאכול עם אורחים ולזמן בסוף הסעודה. בשונה משנה רגילה שאוכלים על הרצפה, תבשיל אחד, בעדיפות שלא יהיה זימון.
שאלה: ברכת תענית לחזרת הש"ץ: מדוע ביום צום, רק הש"ץ אומר בשם ומלכות את ברכת "עננו"?
תשובה: נחלקו השו"ע והרמ"א בכך בסימן תקס"ה, ג. לדעת הרמ"א - לא אומרים שמא יאחזנו בולמוס (רעב) ולא יוכל לסיים את הצום ולכן אומר רק במנחה. ולדעת השו"ע - אומרים עננו אפילו אם לא יסיים הצום מפני חולשתו, כיון שתיקנו חכמים להתענות בו. ואילו שליח ציבור מפני חשיבותו קובע ברכה לעצמו (הכוונה לברכה בפני עצמה.מסכת תענית יג, ב)
שאלה: למה הרמב"ם קודם לשולחן ערוך: למה לימוד הרמב"ם קודם לשולחן ערוך? הרי אנחנו (חוץ מהתימנים) פוסקים הלכה לפי השולחן ערוך? השאלה נשאלה בהמשך לשאלה "בלבול בלימוד הלכה"
תשובה: הטעם כי ברמב"ם יש הרבה הלכות שלא כתובות בשולחן ערוך כמו הלכות דיעות בית המקדש ועוד. אמנם אם האדם זקוק לדעת נושא הלכתי לצורך קיום מעשי בוודאי שיש ללמוד מתוך השולחן ערוך.
שאלה: החזרת מפתח למנעול שכנראה אינו קיים: לפני יותר משלוש שנים לימדתי במסגרת חינוכית שהתקיימה בתוך בית ספר מסויים רק לצורך המקום, בלי קשר רעיוני בין שני בתי הספר. היה לי שם ארון ציוד שננעל במנעול פשוט. התעוררתי לחשוב ע"כ שבמחזיק המפתחות שלי יש מפתח קטן שכנראה שייך לאותו מנעול בארון, ולא החזרתי אותו כשסיימתי את עבודתי. העניין הוא שספק אם החזרת המפתח לבדו תשנה משהו למישהו מאז עבר זמן, המנהל שלי התחלף, ואת אנשי בית הספר הגדול כלל איני מכירה. לאור הזמן והשינויים, רוב הסיכויים שהמנעול נפרץ לפני שנים. האם יש כאן גזל שעלי להשיב? מביך אותי מאוד לחזור למקום כאלמונית ולבדוק.
תשובה: לכל היותר תשלחי את המפתח בדואר והנהלת בית הספר תבדוק אם יש לה צורך במפתח. לנסוע את לא צריכה.
שאלה: השהיית ירקות עלים לשנים עשר חודש: ב"ה לכבוד הרב יהודה עמיחי שליט"א! רציתי בבקשה לשאול כמה שאלות בנושא אחד. קראתי כי אפשר להשהות עלים ירוקים ולייבשם לשנים עשר חודש, ואז אפשר לאכול ללא בדיקה. א. ראשית, לא הבנתי למה זה מותר, הרי עדיין יש שם חרקים לכאורה, וכגון אלה שאינם יורדים בשטיפה, ואע"פ שהם מתו מזמן, מאיזה טעם מותר לאכלם. ב. בבית, לפני כשבועיים, שמנו עלי נענע למטרה זו, אלא שלפני כן שטפנו את העלים שטיפה קלה במים, ללא השריה ולא שטיפה רצינית כ"כ. ולפני כמה ימים שאלנו רב חשוב שליט"א לא על המקרה הזה אלא שאלה כללית על הדין הזה והרב אמר שלפני כן יש להשרות במים וסבון. אם כן, כיצד יש לנהוג כעת? האם לזרוק את זה? אין לנו כמעט בעיה לזרוק מכיון שיש לנו ולבן שלנו בגינה הרבה נענע ב"ה. ג. כשרוצים לייבש עלים, האם יש להפריש תרומות ומעשרות לפני הייבוש, או בסוף, אחרי י"ב חודש, ואם לפני, האם במקרה שלנו לעשר עכשיו, שהרי זה כבר התחיל להתייבש? לכבוד הרב.
תשובה: וברכת ד' א. הגמ' אומרת שחרק לאחר י"ב חודש איננו בגדר חרק האסור, אבל נאמרו לכך מספר סייגים. אחד מהם שהכוונה בחרק בתוך הפרי אבל חרק חיצוני חייבים לבדוק ולהסיר.דין זה נפסק בשו"ע סי' פד סעי' ח. ונראה שזה מה שאמר לכם הרב החשוב. כמו כן בשו"ע יש שיטה כיצד אפשר לבשל ירק לאחר יב חודש, בלא חשש חרקים. כמו כן, אם החרק נמצא במקום שלא מתפרק (כגון: דבש) אין חזקה, ולכן גם בקרור והקפאה אין להקל שמא ההקפאה משמרת את החרק. מכיוון שיש הרבה סייגים ויש לכם ירקות טריים, מדוע להכנס לספקות הלכתיים, ועדיף לקחת ירק ללא חששות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בין יז  בתמוז ל-א  באב: האם מותר להתקין מזגן לחדר,ע"י בעל מקצוע? אם התשובה שמותר להתקין,האם מותר להפעיל לכשיותקן?
תשובה: אין לברך את ברכת שהחיינו בשלושת השבועות מאחר וקשה לומר " שהחיינו... והגיענו לזמן הזה". אולם מזגן שאמור לשרת את כל בני הבית ברכתו (אם שמחים בו) "הטוב והמטיב" ומותר לברך ברכה זו בימים אלו. כמו כן, בימים חמים אלו מזגן הוא לפעמים צורך ולא רק מותרות. לכן, עד לראש חודש אב וודאי שמותר לקנות מזגן ולהשתמש בו. לאחר מכן, רק אם יש צורך חיוני.
שאלה: כהן שאינו צם ביום תענית ציבור: האם כהן שאינו צם ביום תענית ציבור יוכל לישא את כפיו בשחרית ובמנחה של צום?
תשובה: בשחרית כן, כמו בכל יום. לעלות לתורה זה בעייה, כיוון שהקריאה היא בגלל התענית.
שאלה: היתר עיסקא מקוצר לחילוני: ידוע לי הנוסח הארוך אך לאיש-חילוני זה יראה לא מובן, לכן שאלתי האם אפשר בנוסח קצר- "אני ראובן קבלתי 4000 שקל משמעון להתעסק איתם, וכל הרווחים וההפסדים יהיו שייכים לשמעון, אך שמעון מוכן לוותר על כל הרווחים ובתמורה ראובן יתן לו רק 10 אחוז 4000 שזה הקרן. ואז יחתמו ראובן ושמעון והחתימה תהווה קנין. השאלה נשאלה בהמשך לשאלה "חתימת חוזה עם חילוני"
תשובה: גם בטופס הנמצא הנוסח הוא די קצר ויש בו כל מה שנדרש עפ"י ההלכה. הנוסח שכתבת הוא טוב אך עדיין חסרים בו קצת מרכיבים הלכתיים. על כן טוב לאמץ את הנוסח הנמצא שהוא נערך ע"י ת"ח בקיאים בכל מה שנדרש בהלכה.
שאלה: פלאפל במקום בשר - המשך: ההיתר שלי היה כי הרב פעלים לא בונה את תשובתו אם זה נט בר נט או לא אלא כמו שכותב בסוף ד"ה "והנה אף על גב"' שם כותב,"ולכן נהי דאין לאכלם בחלב משום דבלעי טעם בשר, לא אסרינן לאכול אחריהם חלב מיד,".אז גם כאן שאולי נדבק משומן השניצל לפאלפל, נתיר לאכול אחריהם חלב? השאלה נשאלה בהמשך לשאלה "פלאפל במקום בשרי"
תשובה: ההיתר של הרב פעלים בצורה ברורה הוא רק בנ"ט בר נ"ט, ובמקרה שלך הוא נוטה להקל אך לא מיקל בוודאי, על כן מן הראוי להזהר לכתחילה.
שאלה: אישתי מדליקה טלויזיה בשבת: מיזה שנתיים וחצי אני בתהליך של התחזקות מתמדת, שמירת שבת, תפילות וקיום מצוות. יש לציין כי הנ"ל גורם לי לרעב מתמיד ללמוד תורה ולהרבה נחת ורוגע. אישתי היקרה אינה מעוניינת בשלב זה להתחזק אבל כן מכבדת את רצוני, שזה לא מובן מאליו. הבעיה שהיא לא מוכנה לוותר על טלויזיה בשבת במיוחד בגלל הילד. הדבר גורם לי להתבודד וללמוד תורה לבד. מעבר לכך בשביל בית לעיתים היא נוסעת לבקר את הוריה בשבת שגם הם חילונים. איך אוכל להתמודד עם המצב שגורם לי לצער רב? אני מדבר איתה רבות על מהות שיעורי התורה אליהם אני הולך בקביעות, והיא מקשיבה לי אך עושה רושם שלא ממש מתחברת לתוכן אלא רק מכבדת אותי. איך אוכל לחזק אותה?
תשובה: ב"ה קראתי את מכתבך ברוב עיון וחשבתי עליו הרבה. אני מאוד מאוד מבין לליבך, ואני בטוח שמאוד לא קל לך עם הפער הזה שנוצר בינך לבין רעייתך. אתה מאוד מאוד רוצה שהמציאות תהיה אחרת, שהיא גם כן תגלה את האור הנפלא שאתה גילית, אך זה לא הולך. דע לך, שהיסוד החשוב ביותר לכל שינוי של המצב שבו אתה נמצא הוא הסבלנות. לרוב רובם של האנשים התהליכים העמוקים לוקחים זמן, ותהליך שינוי כזה מהמצב שבו היא נמצאת למקום שאליואתה שואף שהיא תגיע הוא שינוי מאוד מאוד מהותי ומאוד עמוק. אתה חייב המון המון סבלנות, ממש ים של סבלנות, ולנסות כמה שפחות לעסוק בנושא. חשוב לדעת שכל יום וכל רגע היא רואה אותך, וזהו השיעור החשוב והגדול ביותר שלה, היא רואה את השינוי שאתה עובר, רואה את האור בעיניים שאתה מגיע משיעור תורה, חשה את השמחה ואת העונג שיש לך בדברי תורה, וזה משפיע עליה המון המון. חשוב לדעת שבפרט אצל נשים, אך לא רק, ההשפעה שמגיעה מתוך מפגש עם התחושות של השינוי אצל בן הזוג משפיע הרבה יותר מכל דבר אחר. ככל שהשדר שלך יהיה יותר בהיר, שתהיה יותר שמח, יותר נעים הליכות, יותר אדיב, יותר מתחשב וכו', כך היא תראה כמה השינוי שאתה עברת טוב וגם היא תרצה. אני בטוח שהיא אישה טובה, ושהיא מאוד קשורה אליך, ולכן היא מגיבה כל כך יפה לדברים שאתה מדבר איתה אף שזה עדיין לא מדבר אליה באמת. היא מכבדת אותך ורוצה בטובה שלך, אך עדיין לא בשלה לעבור את השינוי שאתה מחכה לו. אל תדבר איתה על שינוי, אל דבר איתה על הקושי שלך בכך שהיא לא שומרת שבת, אלא תזדהה איתה עם הקשיים שלה בכך, תבין אותה ותשתתף איתה, זה הדבר החשוב ביותר שהיא צריכה עתה. ככל שתשדר לה אחרת היא תרגיש שאתה לא מבין אותה, שהרי אתה לא באמת מבין כמה זה קשה לה. ככל שתזדהה איתה יהיה לך יותר קל להיאזר בסבלנות וללכת יחד איתה. בהחלט אתה יכול לספר לה דברים יפים וחכמים שאתה שומע בשיעורים, אך מתוך שיחה פשוטה, לא מתוך נסיון להעביר לה את השיעור שאתה שמעת, אלא נקודה פה ונקודה שם, תוך כדי שיחה פשוטה בינכם, והדברים חודרים ומשפיעים. נאמר לאדם "אעשה לו עזר כנגדו" כפי שהאדם כך האשה משדרת לו, ולכן ככל שתהיה יותר איתה היא תהיה יותר איתך, ככל שתאמין בה כך היא תאמין בך ותלך יותר בעקבותיך. אל תהיה לחוץ, בעזרת ה' הכל יסתדר, אלא פעל מתוך סבלנות ובעזרת ה' תראה תוצאות נפלאות. אשמח להמשיך ולהיות בקשר ולעזור בעוד דברים, עדכן אותי במה התקדם, ואשתדל לעזור בכל מה שאוכל. בברכת הצלחה רבה הרב יצחק גרינבלט.
שאלה: לבנות אוהל משמיכות בשבת: יהודי ספרדי שאלני -אם בתו בת 4-5 נכנסת ללול גדול ופורסת עליו שמיכה כדי שלא יראוה.,האם זה ודאי אסור אוהל דרבנן, שלפי השו"ע סימן שמ"ג הוא צריך למונעה כשעושה זאת בנכחותו?
תשובה: עם ילדה בגיל הזה אין להחמיר כי גם לא ברור שהיא רוצה אוהל אלא להסתתר ואין צורך להעיר על כך בגיל זה.
שאלה: הכנת דייסה לגוזלי תוכי בשבת: הדייסה היא עבה ולא רכה, האם זה בעיה? השאלה נשאלה בהמשך לשאלה "הכנת דייסה לגוזלי תוכי בשבת"
תשובה: בלילה עבה אסורה מדין לישה בשבת, ולכן כשהיא לא נמזגת נחשבת עבה.
שאלה: פימו בשלושת השבועות: האם מותר ליצור בפימו בשלושת השבועות? (כתחביב ולא כפרנסה) האם יש חילוק בין הזמן שבין י"ז בתמוז לר"ח אב לבין תשעת הימים?
תשובה: לילדים ודאי שמותר. בכל אופן נראה שמותר כיוון שזה לא בר קיימא, ולא נראה שיש בזה גדר של שמחה כל כך.
שאלה: מיקרוגל לבשר וחלב: האם אפשר להכשיר מיקרוגל ומדיח כלים? האם צריך מיקרוגל ומדיח כלים נפרדים לבשר וחלב? בכבוד רב,
תשובה: ב"ה שלו-ם וברכה קיימות דעות שונות. מיקרוגל - יש לנקות את דופנותיו בחומר פוגם(סבון כלים מסיר שומנים) להגעיל את הצלחת התחתית, ואחר השבתה של 24 שעות להרתיח מים עם סבון בתוכו. מדיח כלים - יש לנקות את דופנותיו, פילטרים וכל חלקיו בחומר פוגם(סבון כלים מסיר שומנים). אחר השבתה של 24 שעות יש להגעיל ברותחים את כל החלקים שאפשר, להפעילו בחום הכי גבוה עם חומר ניקוי. לכתחילה צריך מיקרוגל ומדיח נפרדים לבשר וחלב. אפשר להקל להשתמש במיקרוגל אחד כאשר מכסים את האוכל החלבי והבשרי בכיסויים נפרדים וצלחת תחתית נפרדת. וכאשר אוכל גולש מכשירים אותו כמבואר לעיל. אפשר להקל להשתמש במדיח אחד כאשר יש תבניות מיוחדות(שבהם שמים את הכלים) לבשר ולחלב. כאשר רוצים לעבור מניקוי של סוג אחד לשני יש להכשיר את המדיח ע"י ניקוי כל חלקיו כולל הפילטרים והדפנות כמבואר לעיל ולהפעילו בחום הגבוה שלו עם חומר ניקוי. הרב חגי בר גיורא
שאלה: לוויה בישוב: אני גר בישוב קהלתי גדול המונה כ900 משפחות כ"י וקורה שמדי פעם ל"ע מתקימת לוויה בישוב. האם יש חיוב ללכת לכל לוויה כזו (כאשר הסבירות היא שלא יהיו בלוויה 60 ריבוא) האם יש חילוק מה בעיסוקי באותו זמן (לימוד תורה, עבודה,אורחים וכו ) האם יש הבדל בין בחור ישיבה לשאר האנשים? האם משנה זהות הנפטר? לתשובתכם הרמה אודה מאד
תשובה: יש חיוב להשתתף או בלויה של קרוב או מכר, או בשל יהודי כשאין עשרה מלוים. ורק אם הנפטר היה תלמיד חכם חייבים ללכת בלי גבול. ומי שעוסק במצוה כמו עובד שכיר אין לו רשות לצאת בלי אישור המעביד.
שאלה: עליה לנוער להר הבית: הרב האם עלייה לנוער להר הבית זה לא יגרום זילות של המקום, כי הרי זה המקום הכי קדוש שלנו? האם זה נכון לומר שקודם כל לעבוד על המידות לפני שעולים להר הבית?
תשובה: תיקון המידות ועבודת ד' זוהי עבודה לכל החיים. הרי, לדוגמה, לא נאמר שאדם לא ילמד תורה עד שייתקן את כל מידותיו. אף אחד לא יכול לומר שהוא תיקן עצמו לגמרי. תחילה יש להבין את חשיבות העלייה להר הבית. ישנה בעיה לאומית, אם עם ישראל לא יעלה להר הבית, הפוליטיקאים, כדי לקנות שקט תעשייתי, יסגירו את הר הבית גם באופן רשמי וגם באופן מעשי לידי הווקף. לעומת זאת, אם תהיה נוכחות יהודית הריבונות תישאר שלנו. עשו משגה גדול אחרי ששת הימים ששנתנו את מפתחות הר הבית לידי הגויים. לנו יש רק מקום קדוש אחד והוא הר הבית. שלמה קידש את המקום. הרב גורן ורבנים נוספים החמירו במדידות לגבי מיקום מחנה שכינה. ובאמת, אין להיכנס לשטח שהוא ספק מחנה שכינה. בשאר המקומות, לאחר שאדם נטהר, וכן התכונן מבחינה נפשית ועולה הוא ביראה, וודאי שישנה חשיבות לעלות. לא משנה אם אלו בני נוער או לא. אם נחשוש לבני נוער אולי נאמר שלא יבואו להתפלל כי אולי לא יתפללו בכובד ראש. אין מקום לחששות כאלו. לדעתי, יש חשיבות לעלות במקום שאין חששות. היום עלייתו של יהודי מלווה בהשפלה. אסור ליהודי להתפלל או לקרוע על הר הבית. המקום היחידי שאסור לאדם להתפלל מצד השילטון הוא בהר הבית.
שאלה: kohhen legiyoret? : kohen want to marid a giyores, i told him u can t marid her, he told me that he is not a shomer shabos, and redy to gave up the privleg beying a kohen, y can t i merid them? he sase that thay living together, and this love will continue forever can we find any way that this kople shood not live in seen?
תשובה: Shalom, To be a Cohen is a big Zechut and it is must be wrapped with a Kedusha. One can not say he don't want to be a Cohen, because it's a fact that can't be changed. One of the Cohen special Mitzvot, which grived from this Kedusha, is not to marry any woman he want to. A converted woman, who has been a gentile in her past, can't marry a Cohen in any Halachic situation. I can also add that such a marriage will also not be good for the couple, as we believe that the Torah knows best what is the "Bat-Kol" (the voice) been heard saying "Bat Ploni Leploni" (This woman soul is designated to this man soul). In this site we have been asked this questions for several times, and after years we got replies for times to times, from people who didn't want to listen to the answer, saying we were right and they are not happy now. Wishing you strength to support and help this couple. Rabbi Ezra Cohen
שאלה: דגים בשלושת השבועות: האם מותר לאכול דגים בשלושת השבועות?
תשובה: עד לראש חודש אב (לאשכנזים) מותר לאכול גם בשר. בתשעת הימים אין לאכול בשר מאחר והוא יכול לעלות לקורבן. דגים מותר לאכול.
שאלה: ללכת יחפה בבית - המשך: הבן איש חי אסר ללכת יחפים על הריצפה גם לבנים וגם לבנות, האיסור בעיקרון הוא שלא יהיה מגע עם הרצפה גם בישיבה, מה כבודו אומר? השאלה נשאלה בהמשך לשאלה "ללכת יחפה בבית"
תשובה: בספר שער החצר נזכר, שעיקר האיסור שכתב הבן איש חי בחוץ לארץ ששם הארץ טמאה אבל בארצנו שהיא קדושה אין איסור.
שאלה: כלי עבודה חדש בבין המצרים: נהוג אצלנו לא לקנות שום דבר חדש בשלושת השבועות. לפני כשבועיים הזמנתי דרך חבר כלי עבודה,אותו הוא היה אמור להביא לי מחבר שלו שיש לו חנות ודרכו זה יוצא הרבה יותר זול. בעת ההזמנה לא שילמתי כלום. היום הוא הביא לי את המכשיר ושילמתי לו עליו. האם מותר לי להשתמש בזה או שיש להמתין עד לאחר שלושת השבועות? וב
תשובה: האם אתם נוהגים לברך שהחיינו על כלי עבודה?
שאלה: קבלת פני אבל בליל שבת: רציתי לשאול מה המנהג הנכון לאשכנזים בקבלת פני אבל בליל שבת? 1. מתי האבל נכנס לבית הכנסת? 2. מה אומרים לו בעת כניסתו "המקום ינחם אותך." או "שבת היא מלנחם."?
תשובה: 1. לאחר שסיימו את לכה דודי לפני מזמור שיר ליום השבת, אחד מהגבאים אומר: לכו להקביל את פני האבל. 2. לא אומרים כלום שאן אבלות בשבת ואין מנחמים.
שאלה: מאכל שבושל בכלי בשרי : ברצוני לברר לגבי מאכלים שבושלו בכלים בשריים. ישנם מוצרים שרשום עליהם "בושל בכלי בשרי" אבל הם פרווה!! ברצוני לברר במה שונה דין מאכלים אלו ממאכלי פרווה אחרים? וכמו כן מה דין מאכלים אלו בתשעת הימים? וב
תשובה: ב"ה שלו-ם וברכה לכתחילה אין לבשל אוכל פרווה בכלי בשרי נקי שאין בו שאריות בשר  אולם שבושל בו בשר באותו יום  על מנת לאכלו עם חלב אבל מותר לבשל את הנ"ל על מנת לאכול מאכלי חלב אחר שאכלו אותו. בדיעבד שכבר בושל הנ"ל לספרדים מותר לאכלו עם חלב ולאשכנזים מותר רק לאכול מאכלי חלב אחר שאכלו אותו אבל אסור לאכול ביחד. לגבי אכילת הנ"ל בתשעת הימים המשנה ברורה מביא(תקנ"א, ס"ג) :".אבל אם רק התבשל בקדרה של בשר פשוט שמותר.". שנזכה לבנית המקדש במהרה הרב חגי בר גיורא
שאלה: הזזת חפץ שמפריע: האם ההיתר הוא מדין "כלי שמלאכתו לאיסור לצורך מקומו" או מדין "גרף של רעי"? כלומר: האם יהיה מותר להזיז מוקצה גמור כאשר נוכחותו בחדר מפריעה ליושבים בו? והאם יש הבדל בין דבר שגם בחול מפריע (לדוגמא: מסמך (שטרי הדיוטות) שמונח על השולחן ויוצר אוירת בלגן) לבין דבר שמפריע רק בשבת (כלומר: דבר שפוגע באוירת השבת - אינני מצליח להמציא דוגמא מתאימה)? השאלה נשאלה בהמשך לשאלה "עט על שולחן בסלון בשבת"
תשובה: היתר הזזת העט היא מדין כלי שמלאכתו לאיסור שמותר לטלטלו לצורך מקומו, ואף כאשר אינו מעוניין שיהיה במקום זה נקרא לצורך מקומו. כאשר מונח מוקצה גמור כגון אבן או כסף על השולחן אין היתר טלטול לצורך מקומו כלל. אעפ"כ, מותר להזיז גם מוקצה גמור כאשר עושה זאת כלאחר יד, כגון ע"י מרפקו או שיניו. בשורות טובות.
שאלה: אמירת תחנון בברית מילה: לאחר הברית נאספו אנשים לתפילת מנחה, מאחר ולא הספיקו להתפלל לפני המנחה, בעלי הברית, האב, המוהל, והסנדק, כבר לא היו באולם, ממש כ-10 דקות לאחר הברית יצאו בחיפזון והשאירו את כל הקהל לסעוד את סעודת המצווה. הש"ץ סיים את התפילה והמשיך כשהוא מדלג על התחנון וכולם צעקו תחנון תחנון והוא סימן בידו ללא דיבור והמשיך עד עלינו לשבח כשסיים היה ויכוח למה לא אמר תחנון הרי בעלי הברית לא נמצאים והש"ץ אמר בכל זאת אין תחנון, האם הוא צודק או קהל המתפללים? מראש
תשובה: במקרה שלפניכם יש מנהגים שונים. עיקר הדיון נסוב סביב מקרה שהתפילה נערכת לאחר הסעודה שכבר הסתיים האירוע. במקרה שלכם שרק במקרה יצאו בעלי הברית החוצה והם עתידים לחזור יש יותר מקום לומר שאין לומר תחנון, אולם כאמור הדבר תלוי במנהג. עיקר העיקרים הוא לא להיכנס למחלוקת, בוודאי לא בבית הכנסת ובענייני התפילות ובוודאי לא בעיתות שמחה. לפעמים יצר הווכחנות והמחלוקת לובש צורה של צדיקות ומופיע דווקא בתפילה וכד'. "והאמת וה אהבו" מזל טוב
שאלה: קדושת מוסף או שיעור תורה: רב בית הכנסת אצלנו הנהיג דבר חדש והוא שמותר למי שרוצה לשמוע שיעור תיכף לאחר שסיים תפילת עמידת מוסף. כששאלתי אותו למקור ההיתר הוא ענה שאין מקור ממשי אלא מיכוון שמדובר בקובץ מסוים של בחורים ובחורות שאינם מחוזקים בתורה עדיף שירדו לשמוע שיעור מאשר ילכו הביתה או שסתם ישתעממו! אני התפלאתי כי אני גדלתי על בירכי סבי והוא לימד אותי שקדושת מוסף היא היא הכותרת של התפילה מיכוון שאנו מכתירים בו את הקב"ה למלך (ע"י נקדישך או ע"י כתר יתנו לך) ולכן חל איסור חמור ביותר לוותר על הקדושה ולא משנה למה! אני חיפשתי מקור למה שסבי ע"ה לימד אותי ולא מצאתי אולי כבוד הרב יוכל להאיר עיניי בנושא או את רב בית הכנסת שבו אני מתפלל.
תשובה: צריך לשאול את הרב מהו השיקולים שלו.